දික්කසාද මස්සිනා 

පළමු කොටස

අනේහ් මාව බේරගන්න කවුරුත් නැද්ද...ප්ලීස් හෙල්ප් මී...
කෙල්ලෙක් කෑගහගෙන මං ඉන්න පැත්තට ආවේ අහලපහලවත් බේරගන්න කවුරුත් නැතිවෙද්දි...ඒ එක්කම පිටිපස්සෙන් ආපු මනුස්සයා ඒ කෙල්ලව අල්ලගෙන කට වහගත්තා...

පොඩ්ඩි...
මට ඈතට උනත් ඒ ලස්සන රූපේ අදුරගන්න වැඩි වෙලාවක් ගියෙ නෑ...කලින් වයිෆ්ගේ නංගි...මට මතකයි ඒ මිනිහවත්...මාත් එක්ක ඉද්දිම මගෙ ගෑණි අල්ලගත්ත හොර මිනිහා...අන්තිමට උන් දෙන්නා එකතුවෙලා මාව සතේකට මායිම් නොකර දික්කසාද වෙලා ගියෙ හොදම මිනිහා ඌ කියනගමන්...

අම්මා තාත්තා නැතුව පොඩි කාලේ ඉදන්ම හැදුන නිසා කෙල්ලෝ දෙන්නම හිටියේ මාත් එක්ක..ඒත් කවදාවත් ඒ කෙල්ල මට අක්කා තරම්වත් වෙනස්කමක් කලේ නෑ.ඒකි වෙන මිනිහෙක් එක්ක යද්දි නංගිවත් අරන් ගියෙ ඉන්න තැනක් තිබුනෙ නැති නිසා...

මං ඉක්මණට දුවගෙන ගිහින් පොඩ්ඩිව මගෙ ළගට ගත්තේ අරූ ගහන්න වගේ අතපය උස්සන් එනකොට...

අයියේ මෙයා මට කරදර කරනවා අනේ මාව එක්කන් යන්නකෝ...

කොහෙ යන්නද...එනවා ගෙදර යන්න අක්කා බලාගෙන ඇති...

අනේ මට බෑ ප්ලීස් අයියේ මට බෑ මෙයාලා එක්ක ඉන්න...

කෙල්ල බෑ කියනවනේ පාඩුවේ ඉන්න දීලා යනවා...

මේ අයිසේ තමුන් එක්ක මගෙ ප්‍රශ්නයක් නෑ මැද්දට පැනලා අවුල් කරන්න එපා...

පොඩ්ඩි ගිහින් නගින්න වීල් එකට...
කෙල්ල මං කියපු පමාවෙන් ගිහින් වීල් එකේ වාඩි උනා...අරූට හොද ඒවගෙන් හතරක්පහක් ඇනලා කෙල්ලවත් අරන් ගෙදර ආවා එවෙලෙ මට වෙන දෙයක් මතක් උනේ නෑ...

අයියේ මට සමාවෙන්න...

මොකටද...

මට ඒ වෙලාවේ වෙන කරන්න දෙයක් තිබ්බේ නෑ...එහෙ ගිහින් මට උගෙ කරදර ඉවසන්න බෑ ඔයාට ප්‍රශ්නයක්නම් මං මෙහෙන් යන්නම්...

මං මොකුත් කීවේ නෑනේ තාම...

ඔයාට මාත් එක්කත් තරහා ඇති තාම...අපි නිසානේ මෙහෙම උනේ...

ඔයා මට මොකුත් කලේ නෑනේ පොඩ්ඩි...දැන් කියන්නකෝ මොකක්ද ප්‍රශ්නේ...

ඒ මිනිහා මට කරදර කරනවා අක්කා නැතිවෙලාවට...එයා දැන් ප්‍රග්නට් ඒ නිසා මාව පාවිච්චි කරන්න හදනවා නිතරම.. 

අක්කාට කීවේ නැද්ද...

පුලුවන් හැම විදියටම කීවා ඒත් එයාට ඌව විශ්වාසයි මට වඩා...

මෙහෙ ඉන්න හැබැයි මං විතරයි ඉන්නේ ඔයාලා ගියාම හැමදේම අමතක කරලා මං මෙහෙට ඇවිත් ඩ්‍රයිවින් ජොබ් එකක් කරන් ජීවත් වෙනවා...

ඇයි ඔයාගේ ජොබ් එකට මොකද උනේ...

එතන අය ඩිවෝස් එක නිසා මට කතා හදන්න ගත්තා මානසික පීඩයක් ඒක...ජොබ් එකට වඩා නිදහස වැදගත් නිසා හැමදේම දාලා මෙහෙට ආවා...
දැන් වොශ් එකක් දාගෙන ඉන්න ඒත් ඔයාට දෙන්න ඇදුමක් මගෙ ළග නෑ...

මට මේ කරපු උදව්ව හොදටම ඇති...ඔයා නැති උනානම් මං අද අරූගේ බිල්ල වෙනවා...

අපි මෙහෙම කරමු එන්නකෝ මාත් එක්ක....
මං පොඩ්ඩිවත් වීල් එකට නග්ගගෙන ළගම තිබ්බ ටවුන් එකට ආවේ ඇදුම් දෙක තුනක් අරන් දෙන්න...රෑට කෑම දෙකකුත් කඩෙන්ම අරන් ආපහු ගෙදර ආවේ කෙල්ල මං දිහා අසරණ විදියට බලන් ඉද්දි...

සංගීත් නංගි තාම ගෙදර ආවේ නෑනේ මට බයයි...එයා මේ පැත්ත වැඩිය දන්නෙත් නෑ...

හශිනි මං හොදින් කියන්නේ ඕකි ගිය එකමයි හොද ආය මේ පැත්තෙවත් වද්දගන්න එපා...

අනේ එයා කොහෙ කියලා යන්නද...

යන තැනක ගිහින් එයිනේ පාඩුවේ ඉන්න...

මට බයයි...මොනාහරි උනොත් මං වගකියන්න ඕනිනේ...

අපි බලමුකෝ ප්‍රශ්නයක් උනොත් වෙන දෙයක් කරමු...

ඔයා එයාව කොහෙවත් ගිහින් දැම්මේ නෑ නේද...

විකාර කියවනවද...ගිහින් තේ එකක් හදන් එන්න...

හරි මං ගේන්නම්...

හශී...

ඇයි සංගීත්...

නංගිට කාත් එක්කහරි සම්බන්ධයක් තිබ්බද...

නෑ එහෙම තිබ්බනම් මට කියනවා...

බය නැතුව ඉන්න එයා ගෙදර ඒවි කොහෙ යන්නද...

හ්ම්ම් හරි...

අයියේ...
මං බැලුවේ කන ළගින්ම ඇහුන සද්දෙට...කෙල්ල තේ එකක් හදන් ඇවිත් මගෙ පැත්තට දික් කලා...

ඔයා තේ හැදුවද...

ඔව් බඩු තිබ්බනේ මං හැදුවා රසදනම් දන්නෙ නෑ...

පොඩ්ඩිගේ තේ එක ඉස්සර ඉදන්ම රසයිනේ දැන් කියලා වෙනසක් නැතුව ඇති...

තාමත් රස මතකද...

ම්ම්ම් ජීවිතේ මොන විදියට වෙනස් උනත් අමතක කරන්න බැරි සමහර දේවල් තියෙනවා...

මාත් ඉන්නවද ඒ දේවල් අතර...

ඔයාගේ තේ එකයි රස කෑම ටිකයි තියෙනවා...

අයියා කැමතිනම් මං අද ඉදන් උයන්නම්...උවමනා දේවල් තිබ්බොත් මට පුලුවන් ඒක කරන්න...

කරදර වෙන්න එපා පොඩ්ඩි...

කරදරයක් නෑ මං ආසාවෙන් එහෙම කීවේ...

මට ලිස්ට් එකක් ලියලා දෙන්න හෙට එනගමන් ගේන්නම්...

කොහෙද දැන් වැඩ කරන්නේ...

මේ පාරේ බස් එකක් වැඩ කරනවා මම තමයි ඒකේ ඩ්‍රයිවර්...
මවාගත්ත හිනාවකින් කියද්දි කෙල්ල ඇස් උස්සලා මං දිහා බලලා පාර දිහා බැලුවා...

එහෙනම් මට ඔයාව පේනවනේ...

ඔව් මගෙ ළග පොඩි ෆෝන් එකක් තියෙනවා ඔයාට දීලා යන්නම් උවමනාවක් උනොත් කතා කරලා කියන්න...මෙහෙ බයවෙන්න දෙයක් නෑ හැමෝම මාව දන්නවා කවුරුත් ඔයාට කරදර කරන්න එන්නෙ නෑ...

මාව මෙහෙ තියාගත්තට ගොඩක් පින් අයියේ...

මං ඒ පිං ටික ගත්තා...ආය කවදාවත් එහෙම කියන්න එපා තේරුනා නේද...
ආදරෙන් කීවත් කෙල්ලගෙ ඇස් බිමට බර උනා...ඉක්මණට කදුලු පිරෙනබව දන්න නිසාම වෙන කතාවක් කියලා ඒක මගඇරියේ පොඩි එකීව අඩවන්න අකමැති නිසා.